Wang Shenchao. Wang Shenchao () ( 1989-yil 8-fevralda tugʻilgan) — xitoylik futbolchi, hozirda Xitoy Superligasining „Shanghai SIPG“ jamoasida oʻynaydi. Xalqaro maydonda Xitoy terma jamoasi sharafini himoya qiladi. Klubdagi faoliyati. Wang Shenchao oʻz futbolchilik faoliyatini 2000-yilda Genbao futbol akademiyasiga qoʻshilganida boshlagan va 2006-yilgi mavsumda Shanghai SIPGning asosiy jamoasi tarkibiga kiritilgan. 2007-yilgi mavsumda „Shanghai“ ikkinchi divizionga koʻtarilgan. Wang Shenchao quyi ligadagi ajoyib harakatlari tufayli klubning doimiy oʻyinchisiga aylangan. U 2011-yilning yanvarida Wang Jiayu „Nanchan Hengyuan“ga oʻtganidan keyin klub sardori boʻlgan. Wang 2011-yilgi mavsumdan soʻng „Shanghai Shenxin“ga oʻtishga yaqin boʻlgan, ammo Nanchanliklar safida qolishga qaror qilgan. U 29 liga oʻyinida maydonga tushgan va 2012-yilgi mavsumda uchta gol urgan, oʻsha mavsumda Shanghai ikkinchi divizion liga chempionligini qoʻlga kiritgan va keyinchalik yuqori ligaga koʻtarilishgan. Xalqaro faoliyati. Wang Xitoy terma jamoasidagi debyutini 2017-yilning 7-iyunida Filippin terma jamoasiga qarshi oʻyinda oʻtkazgan. Bu oʻyinda Xitoy terma jamoasi Fillipinliklarni 8:1 hisobida magʻlub etishgan. 2018-yilning 26-may kuni u Myanmaga qarshi xalqaro o‘rtoqlik o‘yini chog‘ida paypog‘idan bo‘yinbog‘ yasab, taqib yurgani kameraga tushib qolgan. Shu qilgan ishi tufayli 2018-yilning 12-iyunida u Xitoy terma jamosi tarkibidan bir yilga diskvalifikatsiya qilingan. Yutuqlar. Klub. Shanghai SIPG